**Honvéd-kadét gimnáziumi tagozat 0002**

|  |  |  |  |
| --- | --- | --- | --- |
| **Tanulmányi terület** | | **Kód** | **Felvehető** |
| Honvéd-kadét gimnáziumi tagozat | | 0002 | 15 fő |
| **Felvételi** | Központi írásbeli vizsga magyar nyelvből és matematikából  Időpont: 2023. január 21. 10.00  Szóbeli vizsga: történelem és matematika  Időpont: 2023. március 6-7. | | |
| **Értékelés** | A hozott pontok számítása a 7. osztály év végi és a 8. osztály félévi eredményei alapján történik.  Számításba vett tantárgyak:   * magyar nyelv és irodalom átlaga * idegen nyelv * történelem * matematika * testnevelés   A hozott pontszám: maximum 50 pont  A szerzett pontok számítása:  - A központi írásbeli vizsga pontszáma (maximum 100 pont)  - A szóbeli vizsga pontszáma (maximum 50 pont)  A hozott és a szerzett pontokkal összesen 200 pont szerezhető. | | |

**Jellemzője:** A honvéd-kadét gimnáziumi tagozaton a hagyományos gimnáziumi tanterv szerint tanulnak a diákok, emellett minden évfolyamon heti 2 órában tanulják a honvédelmi alapismeretek tantárgyat. A mindennapos testnevelés keretében heti 2 órában különböző küzdősportokkal ismerkedhetnek meg.

Minden évben sikeresen szerepelnek tanulóink honvédelmi versenyeken. Számos pályázaton veszünk részt. A tanulmányi eredmény függvényében ösztöndíjat kapnak a tagozat tanulói. Iskolánk a 11. évfolyamtól szinte minden tantárgyból indít emelt szintű képzéseket, fakultációkat.

**Kiknek ajánljuk:** Ezt a képzési formát elsősorban azoknak ajánljuk, akik különös érdeklődést mutatnak a katonai-, rendészeti pálya iránt. A hivatás megismerésén túl a honvédelmi alapismeretek tantárgyból közép- vagy emelt szinten szerzett érettségi vizsga előnyt jelent a felvételi vizsgán a Nemzeti Közszolgálati Egyetem különböző karaira.

**Történelem témakörök a szóbeli felvételire**

A felvételin felkészülési időt és szakirodalmat biztosítunk a felvételizők számára. Fontos szempont, hogy a vizsgázó ne csak adatok egymás utáni halmozására törekedjen, hanem egy nyolcadikos tanulótól elvárható szinten, értő módon mutassa be a témakör legfontosabb jellemzőit!

**I. Karizmatikus uralkodók**

1. Julius Caesar hatalomra kerülése, intézkedései, halálának körülményei  
2. Szent István államszervező tevékenysége (hatalomra kerülése, intézkedések, trónutódlás kérdései)  
3. Mátyás király (hatalomra kerülése, intézkedései, reneszánsz udvar, külpolitika)

**II. Nagy háborúk**

4. 1848-49-es szabadságharc (a tavaszi hadjárat eseménytörténete és a vereség okai)  
5. Az első világháború okai és jellegzetes hadviselése  
6. Magyarország a második világháborúban (belépésünk okai, Don-kanyar)

**III. Gazdaságpolitika**

7. A céhes ipar jellemzői és a középkori kereskedelem  
8. A kapitalizmus és a kommunista gazdaságpolitika (szabad verseny, piacgazdaság, tervgazdaság)

**IV. Eszmék, vallások**

9. A reformáció: Kálvin János és Luther Márton fő tanításai  
10. A náci és kommunista ideológia és diktatúra főbb jellemzői (személyi kultusz is)

**Értékelés**

Tájékozódás térben és időben 2 pont

Szaknyelv használata 2 pont

Összefüggések feltárása 16 pont

*Összesen*  ***20 pont***

**Matematika szóbeli témakörök**

1. Halmazok
2. Logikai feladatok
3. Arányosság
4. Százalékszámítás
5. Szöveges feladatok
6. Műveletek számokkal
7. Műveletek algebrai kifejezésekkel
8. Egyenletek
9. Egyenlőtlenségek
10. Oszthatóság
11. Függvények
12. Geometriai alapismeretek, szimmetriák, a háromszög nevezetes vonalai
13. A nevezetes sokszögek tulajdonságai

A szóbeli vizsgán a megadott témakörökből kap a tanuló elméleti és gyakorlati feladatot.

**Értékelés:**

Feladat megértése 5 pont

Elméleti és gyakorlati feladat megoldása 9 pont

Matematikai szaknyelv használata 3 pont

Kommunikáció 3 pont

Összesen: 20 pont

**Motivációt felmérő beszélgetés: 10 pont**

**Szóbeli összesen: 50 pont**